pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กสร. ย้ำนายจ้างประมงทะเลปฏิบัติตามกฎหมายใหม่ จัดอุปกรณ์สื่อสารให้ลูกจ้าง
วันพฤหัสบดีที่ 5 เมษายน 2561
กสร. ย้ํานายจ้างประมงทะเลปฏิบัติตามกฎหมายใหม่ จัดอุปกรณ์สื่อสารให้ลูกจ้าง
กรมสวัสดิการและคุ้มครองแรงงาน ย้ํานายจ้างปฏิบัติตามกฎกระทรวงคุ้มครองแรงงานในงานประมงทะเลฉบับใหม่ จ่ายค่าจ้างไม่น้อยกว่าเดือนละหนึ่งครั้ง กรณีทําประมงนอกน่านน้ําไทยต้องจัดอุปกรณ์หรือระบบการสื่อสารให้ลูกจ้าง รวมทั้งการจ่ายค่าจ้างลูกจ้างผ่านบัญชีธนาคาร หาก
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.)เปิดเผยว่า โดยที่กฎกระทรวงคุ้มครองแรงงานในงานประมงทะเล พ.ศ. 2557 ซึ่งออกตามความในพระราชบัญญัติคุ้มครองแรงงาน พ.ศ. 2541 มีบทบัญญัติบางประการไม่สอดคล้องกับสภาพการจ้างงานในงานประมงทะเลและกฎหมายว่าด้วยการประมง เพื่อแก้ไขปัญหาดังกล่าวกระทรวงแรงงานได้ปรับปรุงแก้ไขกฎกระทรวงดังกล่าวและได้ประกาศใช้กฎกระทรวงคุ้มครองแรงงานในงานประมงทะเล(ฉบับที่ 2) พ.ศ. 2561 เมื่อวันที่ 2 เมษายน 2561 โดยสาระสําคัญที่มีการปรับปรุงแก้ไข เช่น การกําหนดให้นายจ้างจ่ายค่าจ้างในอัตรารายเดือนโดยจ่ายไม่น้อยกว่าเดือนละครั้ง กําหนดให้นายจ้างซึ่งทําการประมงนอกน่านน้ําไทยจัดให้มีอุปกรณ์หรือระบบการสื่อสารรับส่งข้อความผ่านดาวเทียมเพื่อให้ลูกจ้างสามารถติดต่อกับเจ้าหน้าที่หรือหน่วยงานของรัฐ สามี ภริยา หรือญาติ ได้ตลอดเวลาโดยนายจ้างเป็นผู้ออกค่าใช้จ่าย รวมถึงการกําหนดให้นายจ้างจ่ายค่าจ้างค่าตอบแทนให้กับลูกจ้างโดยวิธีการโอนเงินเข้าบัญชีเงินฝากธนาคารโดยนายจ้างเป็นผู้ออกค่าใช้จ่ายในการโอนเงิน เป็นต้น ทั้งนี้กฎกระทรวงดังกล่าวมีผลใช้บังคับตั้งแต่วันที่ 3 เมษายน 2561 เป็นต้นมา ยกเว้นเรื่องการกําหนดให้นายจ้างจ่ายค่าจ้างค่าตอบแทนให้กับลูกจ้างโดยวิธีการโอนเงินเข้าบัญชีเงินฝากธนาคารที่จะมีผลใช้บังคับตั้งแต่วันที่ 18 พฤษภาคม 2561 เป็นต้นไป กรณีที่นายจ้างไม่ปฏิบัติตามกฎหมายดังกล่าวจะมีโทษจําคุกไม่เกิน 6 เดือน หรือปรับไม่เกิน 1 แสนบาท หรือทั้งจําทั้งปรับ
นายอนันต์ชัย กล่าวต่อว่า ขอให้นายจ้าง ผู้ประกอบกิจการประมงทะเลศึกษาและปฏิบัติตามกฎกระทรวงคุ้มครองแรงงานในงานประมงทะเล(ฉบับที่ 2) พ.ศ. 2561 อย่างเคร่งครัด หากมีข้อสงสัยสอบถามได้ที่กองคุ้มครองแรงงาน โทรศัพท์ 0 2246 8994 สํานักงานสวัสดิการและคุ้มครองแรงงานกรุงเทพมหานครพื้นที่ 1 ถึง 10 สํานักงานสวัสดิการและคุ้มครองแรงงานจังหวัดทุกจังหวัด หรือหมายเลขโทรศัพท์สายด่วน 1506
รัฐบาลไทย-ข่าวทำเนียบรัฐบาล-เตรียมตัวช้อป!!!  "เดิน กิน ชิม เที่ยว ถนนคนเดิน" จังหวัดทั่วประเทศ กระตุ้นเศรษฐกิจ ส่งเสริมการท่องเที่ยว เริ่ม Kick off 22 ธ.ค. พร้อมกันทั่วประเทศ
วันพุธที่ 11 ธันวาคม 2562
เตรียมตัวช้อป!!!  "เดิน กิน ชิม เที่ยว ถนนคนเดิน" จังหวัดทั่วประเทศ กระตุ้นเศรษฐกิจ ส่งเสริมการท่องเที่ยว เริ่ม Kick off 22 ธ.ค. พร้อมกันทั่วประเทศ
เตรียมตัวช้อป!!!  "เดิน กิน ชิม เที่ยว ถนนคนเดิน" จังหวัดทั่วประเทศ กระตุ้นเศรษฐกิจ ส่งเสริมการท่องเที่ยว เริ่ม Kick off 22 ธ.ค. พร้อมกันทั่วประเทศ
วันนี้ (11 ธ.ค.62) ที่กระทรวงมหาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า พลเอก ประยุทธ์ จันทร์โอชา นายกรัฐมนตรี ได้มีนโยบายในการส่งเสริมการท่องเที่ยวและกระตุ้นเศรษฐกิจทั่วประเทศ จึงได้มอบหมายให้กรุงเทพมหานคร และทุกจังหวัด จัดกิจกรรมในรูปแบบถนนคนเดินที่สร้างรายได้ให้ประชาชนในระดับพื้นที่ ส่งเสริมการท่องเที่ยวเชิงอัตลักษณ์วัฒนธรรมของแต่ละพื้นที่ รวมถึงจัดกิจกรรมที่ใส่ใจสิ่งแวดล้อม (Eco event) โดยให้บูรณาการความร่วมมือในลักษณะประชารัฐ ทั้งภาครัฐ ภาคเอกชน ภาคประชาชน และสถาบันการศึกษาให้เกิดการมีส่วนร่วมทุกภาคส่วน
พลเอก อนุพงษ์ เผ่าจินดากล่าวต่อว่า ในกรุงเทพมหานครได้กําหนดให้มีการจัดถนนคนเดินแล้วในพื้นที่สีลม เยาวราช และข้าวสาร ตามปฏิทินที่กําหนด สําหรับระดับจังหวัดในขณะนี้นายฉัตรชัย พรหมเลิศ ปลัดกระทรวงมหาดไทยได้สั่งการให้ผู้ว่าราชการจังหวัดทุกจังหวัดจัดงาน/กิจกรรมในลักษณะถนนคนเดิน มีชื่องานว่า "เดิน กิน ชิม เที่ยว ถนนคนเดิน ระดับจังหวัด” โดยชื่อถนนจะแตกต่างไปตามแต่ละจังหวัด จังหวัดละ 1 แห่ง/ถนน ทั้งนี้ ภายในงานจะมีกิจกรรมที่หลากหลาย เข้าถึงประชาชนทุกกลุ่ม ตั้งแต่กลุ่มเด็ก เยาวชน ผู้สูงวัย และประชาชนทั่วไป เป็นถนนแห่งความสุขให้กับผู้ซื้อและผู้ขายในการสร้างอาชีพ สร้างรายได้ และมีกิจกรรมแสดงถึงอัตลักษณ์วัฒนธรรมของพื้นที่ โดยจะเริ่มเปิดถนนคนเดินพร้อมกันทั่วประเทศวันที่ 22 ธันวาคม 2562 (Kick off) นี้ ถึงช่วงเทศกาลปีใหม่ และดําเนินกิจกรรมต่อเนื่องตลอดทั้งปี อย่างน้อยเดือนละ 1 ครั้ง
พลเอก อนุพงษ์ เผ่าจินดากล่าวเพิ่มเติมว่า สําหรับสินค้าและผลิตภัณฑ์ที่นํามาจัดจําหน่ายในถนนคนเดินจะเน้นสินค้าในพื้นที่ ผลิตภัณฑ์ OTOP ผลิตภัณฑ์โครงการหลวง ของดีจังหวัด สินค้าเกษตรและเกษตรแปรรูป สินค้าวัฒนธรรม สินค้าพื้นเมือง สินค้าที่ใช้มอบเป็นของขวัญในช่วงเทศกาลปีใหม่ อาหารประจําถิ่น และสินค้าที่ใช้ในชีวิตประจําวัน เป็นต้น จึงขอเชิญชวนประชาชนในช่วงเทศกาลปีใหม่นี้มาร่วมกิจกรรมดีดี "เดิน กิน ชิม เที่ยว ถนนคนเดิน" ได้ทั้งกรุงเทพมหานครและทุกจังหวัดทั่วประเทศ.
กองสารนิเทศ สป.มท.
ครั้งที่ 209/2562 วันที่ 11 ธ.ค. 2562
รัฐบาลไทย-ข่าวทำเนียบรัฐบาล-โฆษกฯ ศบค. เผย พื้นที่ควบคุมโรคแห่งรัฐทางเลือก (Alternative State Quarantine) เป็นทางเลือกเพิ่มเติม สำหรับผู้มีศักยภาพที่ต้องการเดินทางกลับเข้ามาในประเทศ
วันพุธที่ 24 มิถุนายน 2563
โฆษกฯ ศบค. เผย พื้นที่ควบคุมโรคแห่งรัฐทางเลือก (Alternative State Quarantine) เป็นทางเลือกเพิ่มเติม สําหรับผู้มีศักยภาพที่ต้องการเดินทางกลับเข้ามาในประเทศ
โฆษกฯ ศบค. เผย พื้นที่ควบคุมโรคแห่งรัฐทางเลือก (Alternative State Quarantine) เป็นทางเลือกเพิ่มเติม สําหรับผู้มีศักยภาพที่ต้องการเดินทางกลับเข้ามาในประเทศ
วันนี้ (24 มิ.ย. 63) เวลา 12.10 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชนที่สอบถามผ่านโซเชียลมีเดียช่วงการแถลงข่าวของศูนย์ข่าวโควิด-19 และสรุปสาระสําคัญ ดังนี้
โฆษก ศบค. กล่าวถึงจํานวนคนไทยที่ต้องการเดินทางกลับเข้ามาในประเทศนั้นขึ้นอยู่กับความสามารถและความเหมาะสมของพื้นที่รองรับ โดยในขณะนี้ได้มีการจํากัดจํานวนไว้ที่ 500 คนต่อวัน ซึ่งหากมีพื้นที่รองรับที่มากขึ้นก็อาจจะทําให้สามารถปรับจํานวนของผู้ที่ต้องการเดินทางเพิ่มขึ้นได้ ขณะเดียวกันยังมีโครงการพื้นที่ควบคุมโรคแห่งรัฐทางเลือก (Alternative State Quarantine) ซึ่งเป็นการร่วมมือกันระหว่างโรงพยาบาลเอกชนและโรงแรม เป็นทางเลือกเพิ่มเติมสําหรับผู้ที่มีศักยภาพที่ต้องการเดินทางกลับเข้ามาในประเทศ นอกจากนี้ โฆษก ศบค. ยังย้ําว่า การผ่อนคลายมาตรการระยะที่ 5 จะต้องผ่านการพิจารณาจากที่ประชุม ศบค. ในวันจันทร์ 29 มิถุนายน นี้
ในตอนท้าย โฆษก ศบค. กล่าวเพิ่มเติมถึงการประชุมสุดยอดอาเซียนครั้งที่ 36 โดยมีประเทศเวียดนามเป็นเจ้าภาพ เป็นการประชุมอย่างเต็มรูปแบบผ่านระบบทางไกล ซึ่งการประชุมดังกล่าวมีวัตถุประสงค์เพื่อขับเคลื่อนประชาคมอาเซียนให้มีความเข้มแข็ง แน่นแฟ้นยิ่งขึ้น พร้อมทั้งเสริมสร้างความร่วมมือกันหว่างประเทศสมาชิกอาเซียน ทั้งในเรื่องที่เกี่ยวข้องในการควบคุมรับมือการแพร่ระบาดของโควิด-19 รวมทั้งการหารือเกี่ยวกับการจัดทําแผนงานที่เกี่ยวข้องของการฟื้นตัวอาเซียนหลังยุคโควิด-19 ทั้งนี้ สามารถติดตามการถ่ายทอดสดการประชุมสุดยอดอาเซียนครั้งที่ 36 ได้ทาง Facebook ไทยคู่ฟ้า
.......................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ.เผยคนไทยยกการ์ดสูงขึ้นอีกครั้ง [กระทรวงสาธารณสุข]
วันอังคารที่ 16 มิถุนายน 2563
สธ.เผยคนไทยยกการ์ดสูงขึ้นอีกครั้ง [กระทรวงสาธารณสุข]
สธ.เผยคนไทยยกการ์ดสูงขึ้นอีกครั้ง
กรมอนามัย เผยผลสํารวจการป้องกันการแพร่ระบาดของโรคโควิด 19 ครั้งล่าสุดพบประชาชนร่วมกันสวมหน้ากากสูงขึ้นถึงร้อยละ 91.5 ย้ําความร่วมมือจากผู้ประกอบการและประชาชนคงมาตรการทุกด้านอย่างเคร่งครัด ถ้าการ์ดคนไทยไม่ตก ผ่อนคลายกันต่อไป พร้อมเสนอ 12 แนวทางควบคุมตลาดสดให้ไร้โควิด 19
วันนี้ (15 มิถุนายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี แพทย์หญิงพรรณพิมล วิปุลากร อธิบดีกรมอนามัย กล่าวถึงการสํารวจประชาชนเกี่ยวกับการป้องกันการแพร่ระบาดของโรคโควิด 19 ในระหว่างมาตรการผ่อนปรน ผ่านช่องทางออนไลน์ ว่า ผลการสํารวจล่าสุดในสัปดาห์ที่ 4 (วันที่ 29 พ.ค. – 4 มิ.ย. 2563) จํานวน 15,866 ตัวอย่าง พบว่า ภาพรวมประชาชนมีการปฏิบัติตามมาตรการป้องกันตนเองร้อยละ 75.7 โดยด้านการสวมหน้ากากผ้า/หน้ากากอนามัยสูงถึงร้อยละ 91.5 ล้างมือด้วยสบู่หรือเจลแอลกอฮอล์ ร้อยละ 83.9 กินอาหารร้อนใช้ช้อนกลางของตนเองร้อยละ 83.7 เว้นระยะห่างร้อยละ 66 และระมัดระวังไม่เอามือจับหน้า จับจมูก ร้อยละ 58.8
สําหรับการปฏิบัติตามแนวทางเว้นระยะห่างระหว่างบุคคล 1-2 เมตร เมื่อเทียบกับ 1 เดือนที่ผ่านมาผลการสํารวจพบว่าลดลง แต่การหลีกเลี่ยงการใช้ขนส่งสาธารณะมีอัตราเพิ่มสูงขึ้นอย่างมีนัยสําคัญ โดยพบว่าหากผู้ประกอบการ/เจ้าของกิจการสนับสนุนหรือปฏิบัติตามแนวทางการเว้นระยะห่างทางสังคม ประชาชนจะให้ความร่วมมือเพิ่มขึ้น จึงขอความร่วมมือสถานประกอบการทุกแห่งให้เข้มงวดการปฏิบัติตามมาตรการที่กําหนดเพื่อกระตุ้นให้ประชาชนร่วมมือ “ผ่อนคลายกันต่อไป ถ้าคนไทยการ์ดไม่ตก” และหากประชาชนพบเห็นว่าสถานที่ใดยังไม่ปฏิบัติตามหรือลดความเข้มข้นลงไป สามารถประเมินผลกลับมาผ่านระบบไทยชนะ โดยทีมผู้พิทักษ์ไทยชนะจะลงไปเยี่ยมสถานประกอบการนั้นเพื่อตรวจสอบและประเมินให้ปฏิบัติตามเกณฑ์ที่กําหนดให้ได้
ส่วนข้อห่วงใยประชาชนกรณีมีรายงานข่าวผู้ติดเชื้อเป็นจํานวนมากในตลาดสดในกรุงปักกิ่ง ประเทศจีน กรมอนามัยได้มีคําแนะนําไปยังทุกตลาดสดให้ยึดปฏิบัติใน 12 มาตรการสําคัญ ประกอบด้วย 1.การคัดกรองผู้ใช้บริการ วัดไข้ ล้างมือ ลงทะเบียนก่อนเข้าตลาด 2.ผู้ขายสวมผ้ากันเปื้อนและหมวกคลุมผม และผู้ขาย/ผู้ซื้อต้องสวมหน้ากากผ้าหรือหน้ากากอนามัย 3.อาหารปรุงสําเร็จต้องมีการปกปิดและใช้อุปกรณ์หยิบจับ 4.เว้นระยะห่างระหว่างผู้ซื้อและผู้ขาย 1-2 เมตร 5.หากมีไข้ต้องหยุดปฏิบัติงานแล้วไปพบแพทย์ทันที 6.จัดจุดล้างมือในตลาดและจุดประชาสัมพันธ์อย่างทั่วถึง 7.ล้างแผงจําหน่ายอาหารสดและแผงเนื้อสัตว์ชําแหละทุกวัน 8.ฉีดน้ําล้างทางเดิน ทางระบายน้ํา เพื่อชําระล้างสิ่งสกปรก 9.ล้างตลาดสดตามหลักสุขาภิบาลอย่างน้อยสัปดาห์ละ 1 ครั้ง 10.กําจัดขยะอย่างถูกสุขลักษณะ 11.ฆ่าเชื้อโรคโดยใช้ผงปูนคลอรีน 60% เข้มข้น 100 ppm. ในอัตราส่วน 1 ช้อนชาต่อน้ํา 20 ลิตร ใส่ฝักบัวรดเป็นประจํา และ 12.ทําความสะอาดและฆ่าเชื้อห้องสุขาสาธารณะเป็นประจํา
“ทุกแนวทางปฏิบัติที่กําหนดเพื่อให้เกิดความปลอดภัยกับประชาชน เชื่อว่าผู้ประกอบการ เจ้าของกิจการทุกแห่ง ยินดีร่วมมือกันปฏิบัติตามเกณฑ์ที่กําหนด ประชาชนผู้ใช้บริการก็ต้องช่วยกันประเมินผลผ่านระบบไทยชนะเพื่อรักษามาตรฐานตามเกณฑ์ให้คงอยู่ในระดับสูง เมื่อทุกคนช่วยกันการ์ดไม่ตก ย่อมเดินหน้าต่อไปด้วยกันได้อย่างดี” อธิบดีกรมอนามัยกล่าว
***************************************
15 มิถุนายน 2563
รัฐบาลไทย-ข่าวทำเนียบรัฐบาล-การเป็นตัวแทนรับบริจาคเพื่อช่วยเหลือผู้ประสบอุทกภัยภาคใต้
วันอังคารที่ 24 มกราคม 2560
การเป็นตัวแทนรับบริจาคเพื่อช่วยเหลือผู้ประสบอุทกภัยภาคใต้
ตามที่กรมสรรพากรได้ประชาสัมพันธ์ให้บริษัทหรือห้างหุ้นส่วนนิติบุคคล หรือนิติบุคคลอื่นที่ประสงค์จะเป็นตัวแทนในการรับบริจาคเงินหรือสิ่งของ เพื่อช่วยเหลือประชาชนที่ได้รับความเดือดร้อนจากเหตุการณ์อุทกภัยทางภาคใต้ ต้องมาขึ้นทะเบียนกับกรมสรรพากร
กรมสรรพากรขอชี้แจงว่า สําหรับบริษัทหรือห้างหุ้นส่วนนิติบุคคล หรือนิติบุคคลอื่น ที่ประสงค์ จะเป็นตัวแทนรับบริจาคดังกล่าว จะต้องดําเนินการในลักษณะเป็นสื่อกลางรับบริจาคเงิน ทรัพย์สินหรือสินค้า เพื่อนําไปช่วยเหลือผู้ประสบอุทกภัยอย่างเปิดเผย และต้องขึ้นทะเบียนแจ้งชื่อกับกรมสรรพากร โดยใช้แบบ “คําขอแจ้งเป็นตัวแทนรับบริจาคเพื่อช่วยเหลือผู้ประสบอุทกภัย วาตภัย อัคคีภัย หรือภัยธรรมชาติอื่น ที่เกิดขึ้นในประเทศไทยตั้งแต่วันที่ 1 มกราคม พ.ศ.2554 เป็นต้นไป” ยื่นต่ออธิบดีกรมสรรพากร (ผ่านผู้อํานวยการสํานักมาตรฐานการกํากับและตรวจสอบภาษี หรือสรรพากรพื้นที่) ทุกครั้งก่อนการรับบริจาคหรือภายหลังรับบริจาค โดยต้องแจ้งในระหว่างการเกิดเหตุอุทกภัย วาตภัย อัคคีภัย หรือภัยธรรมชาติอื่น หรือแจ้งภายในหนึ่งเดือน นับถัดจากวันที่เหตุอุทกภัย วาตภัย อัคคีภัย หรือภัยธรรมชาติอื่นนั้นได้สิ้นสุดลงแล้ว สําหรับนิติบุคคลที่ได้เคยขึ้นทะเบียนเป็นตัวแทนรับบริจาคจากเหตุการณ์อุทกภัยหรือภัยธรรมชาติอื่นก่อนหน้านี้ ยังต้องยื่นคําขอเพื่อขึ้นทะเบียนเป็นตัวแทนรับบริจาคกับกรมสรรพากรในครั้งนี้ด้วย
สําหรับผู้ที่มีข้อสงสัยสามารถสอบถามเพิ่มเติมได้ที่สํานักงานสรรพากรพื้นที่ทุกพื้นที่และศูนย์สารนิเทศสรรพากร โทร.1161 หรือศึกษารายละเอียดเพิ่มเติมได้จากพระราชกฤษฎีกาฯ (ฉบับที่527) พ.ศ.2554 และประกาศอธิบดีกรมสรรพากร เรื่อง กําหนดหลักเกณฑ์ วิธีการ และเงื่อนไข เพื่อการยกเว้นภาษี เงินได้ และภาษีมูลค่าเพิ่ม สําหรับเงินได้ ทรัพย์สิน หรือสินค้าที่บริจาคเพื่อช่วยเหลือผู้ประสบอุทกภัย วาตภัย อัคคีภัย หรือภัยธรรมชาติอื่น ที่เกิดขึ้นในประเทศไทยตั้งแต่วันที่ 1 มกราคม พ.ศ.2554 เป็นต้นไป โดยมีบริษัทหรือห้างหุ้นส่วนนิติบุคคลหรือนิติบุคคลอื่น เป็นตัวแทนรับเงิน ทรัพย์สิน หรือสินค้าที่บริจาค เพื่อนําไปช่วยเหลือผู้ประสบภัยนั้น ลงวันที่ 3 ตุลาคม พ.ศ.2554
สํานักบริหารกลาง ส่วนประชาสัมพันธ์
เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-รปอ.วรวรรณฯ ลงพื้นที่แฟลตตำรวจส่วนกลางทุ่งสองห้อง กทม. ติดตามการติดตั้งชุดบำบัดน้ำเสีย
วันอังคารที่ 26 พฤษภาคม 2563
รปอ.วรวรรณฯ ลงพื้นที่แฟลตตํารวจส่วนกลางทุ่งสองห้อง กทม. ติดตามการติดตั้งชุดบําบัดน้ําเสีย
นางวรวรรณ ชิตอรุณ รองปลัดกระทรวงอุตสาหกรรม ในฐานะผู้อํานวยการศูนย์อํานวยการจิตอาสากระทรวงอุตสาหกรรม  ลงพื้นที่แฟลตตํารวจส่วนกลางทุ่งสองห้อง กทม. ติดตามการติดตั้งชุดบําบัดน้ําเสีย
(วันนี้ 26 พฤษภาคม 2563) นางวรวรรณ ชิตอรุณ รองปลัดกระทรวงอุตสาหกรรม ในฐานะผู้อํานวยการศูนย์อํานวยการจิตอาสากระทรวงอุตสาหกรรม และนายบรรจง สุกรีฑา ผู้ตรวจราชการกระทรวงอุตสาหกรรม รองผู้อํานวยการศูนย์อํานวยการจิตอาสากระทรวงอุตสาหกรรม พร้อมคณะทํางาน ลงพื้นที่แฟลตตํารวจส่วนกลางทุ่งสองห้อง กทม. ซึ่งเป็นพื้นที่พักอาศัยของตํารวจส่วนกลาง เขตทุ่งสองห้อง เพื่อติดตามการติดตั้งชุดบําบัดน้ําเสีย โดยจะติดตั้งจํานวน 2 จุด เพื่อบําบัดน้ําเสียจากห้องน้ํา และน้ําเสียจากลํารางน้ําทิ้งจากอาคาร ซึ่งจะทําให้น้ําทิ้งมีคุณภาพดีก่อนปล่อยลงสู่คลองเปรมประชากร
รัฐบาลไทย-ข่าวทำเนียบรัฐบาล-มาตรการและแนวทางของกระทรวงอุตสาหกรรมที่เกี่ยวข้องกับ ไวรัสโควิด-19 [กระทรวงอุตสาหกรรม]
วันพฤหัสบดีที่ 16 เมษายน 2563
มาตรการและแนวทางของกระทรวงอุตสาหกรรมที่เกี่ยวข้องกับ ไวรัสโควิด-19 [กระทรวงอุตสาหกรรม]
มาตรการและแนวทางของกระทรวงอุตสาหกรรมที่เกี่ยวข้องกับ ไวรัสโควิด-19
ด้านเวชภัณฑ์ป้องกัน
จัดหาและแจกหน้ากากผ้า (หน้ากากทางเลือก) ให้กับประชาชน จํานวน 10 ล้านชิ้นในกรุงเทพฯ ปริมณฑล และพื้นที่กลุ่มเสี่ยงโดยจัดส่งทาง ปณ. ตามทะเบียนบ้าน
กํากับ ดูแล เจลแอลกอออล์และผลิตภัณฑ์ที่มีแอลกอฮอล์เป็นส่วนประกอบให้เพียงพอกับความต้องการของประชาชน เบื้องต้นได้แจกไปกว่า 5,000 ลิตร
กํากับ ดูแล โรงงานผลิตหน้ากากอนามัย (Hygienic Mask) และวัตถุดิบที่ใช้ในการผลิตให้เพียงพอต่อความต้องการ รวมทั้งสํารวจจากแหล่งอื่น เพื่อเพิ่มกําลังการผลิต (จากปัจจุบัน 13 โรงงาน กําลังการผลิตรวม 2.2 ล้านชิ้นต่อวัน)
ออกประกาศกําหนดคุณลักษณะผ้าที่ใช้ใน การผลิตหน้ากากทางเลือกสําหรับประชาชน
สุ่มตรวจผลิตภัณฑ์หน้ากากอนามัยประเภทผ้าหรือประเภทอื่นที่ไม่ใช่เพื่อการแพทย์ ที่ผลิตหรือนําเข้ามาจําหน่ายในประเทศ เพื่อความปลอดภัยของประชาชน ด้านมาตรการป้องกัน
สลับสับเปลี่ยนหมุนเวียนปฏิบัติงานภายในบ้านพักตนเอง (Work from Home)
ขอความร่วมมือโรงงานอุตสาหกรรมปฏิบัติตามมาตรการป้องกันและการเฝ้าระวังการระบาดของโรคโควิด 19 พร้อมให้รายงานข้อมูลการเดินทางของบุคลากรในสถานประกอบการ
จัดจุดบริการตรวจวัดอุณหภูมิและเจลล้างมือสําหรับเจ้าหน้าที่และประชาชนผู้มารับบริการ ด้านมาตรการช่วยเหลือและเยียวยา ส่งเสริมด้านการตลาดเพื่อระบายสินค้าค้างสต็อกของ SMEs/OTOP ทําตลาดการค้าออนไลน์และออฟไลน์เพิ่มมากขึ้น มาตรการด้านการเงิน
มาตรการ “พัก-ขยาย-เติม” ช่วยเหลือลูกค้า ธพว. ที่ได้รับผลกระทบจากโควิด-19
ให้สินเชื่อ ภายใต้โครงการสินเชื่อเพื่อยกระดับเศรษฐกิจชุมชนอัตราดอกเบี้ย เริ่มต้น 3% ต่อปี
พักชําระหนี้เงินต้นลูกหนี้สินเชื่อของกองทุนพัฒนาเอสเอ็มอีตามแนวประชารัฐ สูงสุดไม่เกิน 12 เดือน
พัก-ขยายการชําระหนี้ของลูกหนี้เงินทุนหมุนเวียนเพื่อการส่งเสริมอาชีพอุตสาหกรรมในครอบครัวและหัตถกรรมไทย
รัฐบาลไทย-ข่าวทำเนียบรัฐบาล-ธ.ออมสิน แจ้งปิดปรับปรุงระบบงานชั่วคราว 11 ถึง 12 ตุลาคม 2562 เพื่อเพิ่มประสิทธิภาพการให้บริการลูกค้า
วันพฤหัสบดีที่ 10 ตุลาคม 2562
ธ.ออมสิน แจ้งปิดปรับปรุงระบบงานชั่วคราว 11 ถึง 12 ตุลาคม 2562 เพื่อเพิ่มประสิทธิภาพการให้บริการลูกค้า
ธนาคารออมสินมีการปิดปรับปรุงระบบงาน ATM และ ADM เป็นการชั่วคราว ในวันศุกร์ที่ 11 ตุลาคม 2562 ตั้งแต่เวลา 23.30 น. ถึงวันเสาร์ที่ 12 ตุลาคม 2562 เวลา 07.30 น. รวมระยะเวลา 8 ชั่วโมง เพื่อพัฒนาและเพิ่มประสิทธิภาพระบบงานอิเล็กทรอนิกส์ของธนาคาร
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า ธนาคารออมสินมีการปิดปรับปรุงระบบงาน ATM และ ADM เป็นการชั่วคราว ในวันศุกร์ที่ 11 ตุลาคม 2562 ตั้งแต่เวลา 23.30 น. ถึงวันเสาร์ที่ 12 ตุลาคม 2562 เวลา 07.30 น. รวมระยะเวลา 8 ชั่วโมง เพื่อพัฒนาและเพิ่มประสิทธิภาพระบบงานอิเล็กทรอนิกส์ของธนาคาร รวมถึงรองรับการขยายตัวของธุรกิจและปริมาณธุรกรรมที่จะเพิ่มขึ้นในอนาคต ซึ่งจะทําให้ลูกค้าของธนาคารและลูกค้าต่างธนาคาร ไม่สามารถใช้บริการในช่วงเวลาดังกล่าว ได้แก่ การทําธุรกรรมทุกประเภทผ่านตู้ ATM และ ADM ธนาคารออมสิน, บัตรเดบิตธนาคารออมสินทํารายการผ่านตู้ ATM และรูดซื้อสินค้าในต่างประเทศ และบัตรเครดิตธนาคารออมสินทํารายการผ่านตู้ ATM และ ADM ของต่างธนาคาร แต่ทั้งนี้ลูกค้ายังสามารถใช้บริการผ่านตู้ ATM และ ADM ของต่างธนาคารได้ตามปกติ จึงขออภัยลูกค้าทุกท่านในความไม่สะดวกครั้งนี้ด้วย
สอบถามข้อมูลเพิ่มเติม สามารถติดตามได้ตามสื่อประชาสัมพันธ์ของธนาคารออมสินทุกช่องทาง ได้แก่ Website : www.gsb.or.th, Line Official, Facebook : GSB Society หรือสอบถามรายละเอียดเพิ่มเติมจากเจ้าหน้าที่ธนาคารออมสินทุกสาขาทั่วประเทศ หรือ ศูนย์ลูกค้าสัมพันธ์ธนาคารออมสิน Call Center โทร.1115
รัฐบาลไทย-ข่าวทำเนียบรัฐบาล-ปลัดสธ. มอบโอวาท 47 จิตอาสากระทรวงสาธารณสุข พร้อมเข้ารับการฝึกอบรมโครงการจิตอาสาพระราชทานตามแนวพระราชดำริ หลักสูตรจิตอาสา 904 “หลักสูตรหลักประจำ” รุ่นที่ 2/61
วันพุธที่ 31 ตุลาคม 2561
ปลัดสธ. มอบโอวาท 47 จิตอาสากระทรวงสาธารณสุข พร้อมเข้ารับการฝึกอบรมโครงการจิตอาสาพระราชทานตามแนวพระราชดําริ หลักสูตรจิตอาสา 904 “หลักสูตรหลักประจํา” รุ่นที่ 2/61
ปลัดกระทรวงสาธารณสุข  มอบโอวาทจิตอาสากระทรวงสาธารณสุข 47 คนที่ได้รับการคัดเลือกให้เข้ารับการฝึกอบรมโครงการจิตอาสาพระราชทานตามแนวพระราชดําริ  หลักสูตรจิตอาสา 904 “หลักสูตรหลักประจํา” รุ่นที่ 2/61
ปลัดกระทรวงสาธารณสุข มอบโอวาทจิตอาสากระทรวงสาธารณสุข 47 คนที่ได้รับการคัดเลือกให้เข้ารับการฝึกอบรมโครงการจิตอาสาพระราชทานตามแนวพระราชดําริ หลักสูตรจิตอาสา 904 “หลักสูตรหลักประจํา” รุ่นที่ 2/61 ตามพระราชปณิธานของสมเด็จพระเจ้าอยู่หัวมหาวชิราลงกรณ บดินทรเทพยวรางกูร ให้ทราบการปฏิบัติตัวระหว่างรับการฝึกอบรม และการทํางานเป็นทีม
วันนี้ (31 ตุลาคม 2561) นายแพทย์สุขุม กาญจนพิมาย ปลัดกระทรวงสาธารณสุข มอบโอวาทแก่จิตอาสากระทรวงสาธารณสุขที่ได้รับการคัดเลือกให้เข้าฝึกอบรม โครงการจิตอาสาพระราชทานตามแนวพระราชดําริ หลักสูตรจิตอาสา 904 “หลักสูตรหลักประจํา” รุ่นที่ 2/61 จํานวน 47 คน เพื่อให้บุคลากรมีความพร้อมในการเข้ารับการฝึกอบรม ทราบการปฏิบัติตัวระหว่างรับการฝึกอบรม และการทํางานเป็นทีม ว่า กระทรวงสาธารณสุข สํานึกในพระมหากรุณาธิคุณของสมเด็จพระเจ้าอยู่หัวมหาวชิราลงกรณบดินทรเทพยวรางกูร พระราชทานโครงการจิตอาสาพระราชทานตามแนวพระราชดําริ ทรงมุ่งหวังให้พสกนิกรทุกหมู่เหล่ามีความสมัครสมาน สามัคคี ร่วมมือร่วมใจประกอบกิจกรรมสาธารณะ เพื่อประโยชน์สุขของชุมชนส่วนรวมโดยไม่หวังสิ่งตอบแทน เพื่อให้เกิดความรัก ความผูกพันใน 4 สถาบันหลักของชาติ คือ สถาบันชาติ สถาบันศาสนา สถาบันพระมหากษัตริย์ และประชาชน
โครงการฝึกอบรม หลักสูตรจิตอาสา 904 “หลักสูตรหลักประจํา” รุ่นที่ 2 ประจําปี 2561 มุ่งเน้นทัศนคติที่ดีต่อสถาบัน มีความเสียสละ มีอุดมการณ์ มีความสามัคคี ทํางานเป็นทีม เมื่อจบการฝึกอบรม จะเป็นวิทยากรชั้นเลิศ และขยายผลในหน่วยงานตนเอง เป็นแกนนําจิตอาสาทั่วไป ทําหน้าที่จิตอาสา 3 ประเภท ประกอบด้วย จิตอาสาพัฒนา จิตอาสาภัยพิบัติ จิตอาสาเฉพาะกิจ อย่างมีประสิทธิผล และให้มีองค์ความรู้ มีวินัย มีทักษะในการช่วยเหลือประชาชน
นายแพทย์สุขุมกล่าวว่า ขอชื่นชมและแสดงความยินดีกับผู้เข้ารับการฝึกอบรมที่ทุกคนได้รับการคัดเลือกให้เข้ารับการอบรม โครงการจิตอาสาพระราชทาน ตามแนวพระราชดําริหลักสูตรจิตอาสา “หลักสูตรหลักประจํา” รุ่นที่ 2 ประจําปีงบประมาณ 2561 ถือว่าทุกคนเป็นตัวแทนกระทรวงสาธารณสุข เป็นเกียรติประวัติแก่ตัวเองและครอบครัว รวมทั้งหน่วยงาน ขอให้ทุกคนตั้งใจทําหน้าที่ของตัวเองให้ดีที่สุด และรวมกันแสดงภาพลักษณ์ของกระทรวงสาธารณสุขที่เทิดทูนในสถาบัน มีความเสียสละ ยึดมั่นต่ออุดมการณ์ มีความสามัคคี
ทั้งนี้ บุคลากรกระทรวงสาธารณสุข ได้รับการคัดเลือกให้เข้าฝึกอบรม จํานวน 47 คน ร่วมกับบุคลากรจากกระทรวงต่าง ๆ ระหว่างวันที่ 1 พฤศจิกายน – 20 ธันวาคม 2561
************************ 31 ตุลาคม 2561
รัฐบาลไทย-ข่าวทำเนียบรัฐบาล-รมว.พม. ชื่นชมเด็กสาวสู้ชีวิตวัย 16 ปี ที่ต้องออกจากโรงเรียนเพื่อมาทำงานหารายได้ช่วยเหลือครอบครัว ที่ จ.ตรัง
วันพุธที่ 11 ตุลาคม 2560
รมว.พม. ชื่นชมเด็กสาวสู้ชีวิตวัย 16 ปี ที่ต้องออกจากโรงเรียนเพื่อมาทํางานหารายได้ช่วยเหลือครอบครัว ที่ จ.ตรัง
รมว.พม. ชื่นชมเด็กสาวสู้ชีวิตวัย 16 ปี ที่ต้องออกจากโรงเรียนเพื่อมาทํางานหารายได้ช่วยเหลือครอบครัว ที่ จ.ตรัง พร้อมกําชับ จนท. เร่งช่วยเหลือเด็กหญิงวัย 11 ปี พิการทางสมองตั้งแต่กําเนิด และไม่มีเงินค่ารักษาพยาบาล ที่ จ.เชียงราย
วันนี้ (11 ต.ค. 60) เวลา 08.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 732/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีคณะผู้บริหารและผู้แทนหน่วยงานที่เกี่ยวข้อง เข้าร่วมประชุม ณ ห้องประชุม ชั้น 8 กระทรวง พม. สะพานขาว กรุงเทพฯ
พลตํารวจเอก อดุลย์ กล่าวว่า จากกรณีเด็กสาววัย 16 ปี ครอบครัวมีฐานะยากจน ต้องลาออกจากโรงเรียน เพื่อมาทํางานหารายได้ช่วยเหลือแม่วัย 48 ปี ที่รับภาระเพียงคนเดียวในการหาเลี้ยงครอบครัว เนื่องจากผู้เป็นพ่อวัย 41 ปี ประสบอุบัติเหตุจนเป็นอัมพฤกษ์ ไม่สามารถช่วยเหลือตัวเองได้ และน้องสาวฝาแฝดวัย 9 ขวบ ที่อําเภอห้วยยอด จังหวัดตรัง นั้น ตนขอชื่นชมเด็กสาวคนดังกล่าว ที่มีความขยันหมั่นเพียร ความกตัญญู และความตั้งใจในการช่วยเหลือครอบครัว โดยไม่ย่อท้อต่อความยากลําบาก นับว่าเป็นตัวอย่างที่ดีของเด็กและเยาวชน ทั้งนี้ ตนได้กําชับให้พัฒนาสังคมและความมั่นคงของมนุษย์จังหวัดตรัง (พมจ.ตรัง) พร้อมหน่วยงานที่เกี่ยวข้อง เร่งลงพื้นที่เยี่ยมบ้านเพื่อตรวจสอบข้อเท็จจริง และประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจด้านเด็กและคนพิการ พร้อมมอบสิ่งของเครื่องใช้ที่จําเป็นและอุปกรณ์การศึกษา อีกทั้ง ประสานหน่วยงานที่เกี่ยวข้องในพื้นที่ช่วยเหลือดูแลในเรื่องการศึกษาของเด็กทุกคนอย่างต่อเนื่อง และการรักษาพยาบาลของผู้ป่วยในระยะยาว รวมทั้งการให้คําปรึกษาแนะนําในเรื่องสวัสดิการสังคม เพื่อขอรับสิทธิตามกฎหมายตามความเหมาะสม พร้อมให้คําแนะนําแก่ครอบครัวดังกล่าวในเรื่องการส่งเสริมการประกอบอาชีพ เพื่อสร้างรายได้ที่เพียงพอและมั่นคงในระยะยาวต่อไป
พลตํารวจเอก อดุลย์ กล่าวต่อไปว่า สําหรับกรณีเด็กหญิงวัย 11 ขวบ ป่วยสมองพิการตั้งแต่กําเนิด และกล้ามเนื้ออ่อนแรง แขน-ขาลีบ มีร่างกายผอมซูบ ต้องนอนป่วยติดเตียง ไม่สามารถช่วยเหลือตัวเองได้ ซึ่งครอบครัวมีฐานะยากจน จึงไม่มีเงินเพียงพอสําหรับค่ารักษาพยาบาล ที่อําเภอแม่จัน จังหวัดเชียงราย นั้น ตนได้กําชับให้พัฒนาสังคมและความมั่นคงของมนุษย์จังหวัดเชียงราย (พมจ.เชียงราย) พร้อมหน่วยงานที่เกี่ยวข้อง เร่งลงพื้นที่เยี่ยมบ้าน เพื่อตรวจสอบข้อเท็จจริง และประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจด้านเด็กและคนพิการ พร้อมมอบสิ่งของเครื่องใช้ที่จําเป็น และประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลของเด็กหญิงดังกล่าวอย่างใกล้ชิด อีกทั้งการให้คําปรึกษาแนะนําในเรื่องสวัสดิการสังคม เพื่อขอรับสิทธิตามกฎหมายตามความเหมาะสม และร่วมกันหาแนวทางช่วยเหลือในระยะยาวต่อไป
รัฐบาลไทย-ข่าวทำเนียบรัฐบาล-รมว.ยุติธรรม เยือนสาธารณรัฐประชาชนจีน หารือแผนปิดล้อมสามเหลี่ยมทองคำ ควบคุมสารตั้งต้นผลิตยาเสพติด
วันจันทร์ที่ 28 พฤศจิกายน 2559
รมว.ยุติธรรม เยือนสาธารณรัฐประชาชนจีน หารือแผนปิดล้อมสามเหลี่ยมทองคํา ควบคุมสารตั้งต้นผลิตยาเสพติด
พลเอก ไพบูลย์ คุ้มฉายา รัฐมนตรีว่าการกระทรวงยุติธรรม และพลเอก นิวัตร มีนะโยธิน ผู้ช่วยรัฐมนตรีประจํากระทรวงยุติธรรม นําคณะผู้บริหารสํานักงาน ป.ป.ส. และผู้แทนหน่วยงานที่เกี่ยวข้อง เข้าหารือข้อราชการเรื่องความร่วมมือในการสกัดกั้นและปราบปรามยาเสพติด
พลเอก ไพบูลย์ คุ้มฉายา รัฐมนตรีว่าการกระทรวงยุติธรรม
และพลเอก นิวัตร มีนะโยธิน ผู้ช่วยรัฐมนตรีประจํากระทรวงยุติธรรม
นําคณะผู้บริหารสํานักงาน ป.ป.ส. และผู้แทนหน่วยงานที่เกี่ยวข้อง
เข้าหารือข้อราชการเรื่องความร่วมมือในการสกัดกั้นและปราบปรามยาเสพติด
ในพื้นที่สามเหลี่ยมทองคํา ตามโครงการแม่น้ําโขงปลอดภัย
กับนายกั๋ว เชิงคุน รัฐมนตรีว่าการกระทรวงรักษาความสงบสาธารณะ สาธารณรัฐประชาชนจีน
ตามคําเชิญของรัฐบาลจีน
ณ กระทรวงรักษาความสงบสาธารณะ กรุงปักกิ่ง สาธารณรัฐประชาชนจีน
ทั้งนี้ พลเอก ไพบูลย์ คุ้มฉายา รัฐมนตรีว่าการกระทรวงยุติธรรม
ได้เสนอแนวคิดการให้เจ้าหน้าที่ของทั้งสองประเทศได้หารือกัน
เกี่ยวกับแผนปฏิบัติการปิดล้อมสามเหลี่ยมทองคํา เพื่อให้มีแผนปฏิบัติการที่ชัดเจน
พร้อมทั้ง ได้หยิบยกประเด็นการควบคุมสารตั้งต้นในการผลิตยาเสพติด
มิให้เข้าสู่แหล่งผลิตยาเสพติดในพื้นที่สามเหลี่ยมทองคํา
ซึ่งประเทศผู้ผลิตและจําหน่ายสารตั้งต้นควรควบคุมการผลิต
การจําหน่าย และการนําส่งประเทศปลายทาง
เพื่อป้องกันการรั่วไหลของสารตั้งต้นไปสู่การผลิตยาเสพติด